Kamu bisa jelasin ke aku soal Mus Mujiono dalam bahasa jawa?

Mus Mujiono (). Mus Mujiono iku salah sijiné musisi jazz Indonésia. Mus Mujiono biyasa diundang kantni jenengé Nono. Mus Mujiono nguwasani meh kabèh jinis piranti musik ya iku keyboard, drum, gitar, saksofon, saliyané trompèt. Nono uga éntuk jejuluk dadi George Benson Indonésia.

Nono seneng musik. Mus Mujiono iki lair ing kulawarga musisi. Bapaké iku musisi keroncong, dené kangmasé kang jenengé Mus Mulyadi, uga penyanyi keroncong. Wiwit kelas enem SD, Nono wis ajaran main gitar. Salah sijiné guruné ya iku Harris Sormin saka group band AKA. Nono pancen pinter main musik, nalika umuré 18 taun, Nono wis nduwé rekaman karo bandné kang jenengé The Hands.

Popularitas Nono sangsaya misuwur bareng karo The Hands, grup musiké. The Hands misuwur lumantar lagi kag judhulé "Hallo Sayang". Nanging ora let suwé The Hands banjur bubar. Nono banjur solo karis sawisé iku. Nono bisa ngasilaké album kang cacahé pitu.

Nono sinau jazz saka Jun Sen, gitaris jazz kang misuwur. Gitaris iki asalé saka Surabaya lan seangkatan karo Bubi Chen. Saka musisi kang uga pengusaha piranti musik iki, Mus Mujiono banjur kenal téyori jazz. Nono uga sinau kanthi privat cara main gitar klasik, ancasé supaya bisa maca not balok kanthi apik. Nalika taun 1980-an Nono seneng karo George Benson amarga dhèwèké main gitar kanthi prasaja. Sawisé iku, Nono wiwit sinau teknik scating kang dadi ciriné George Benson.

Nalika taun 1995 bareng karo Glenn Fredly (vokal), Inang Masalo (drum), Yance Manusama (bass), Eka Bhakti (kibor) lan Irvan Chesmala (kibor), banjur nggawé Funk Section. Ing grup iki, Nono dadi juru main gitar. Funk Section nggawé album perdana kang judhulé "Terpesona".

Nalika tanggal 24 Januari 2004, D’jazz nampilaké konser Mus Mujiono kang diiringi karo Harry Toledo & Friends lan home band café.